8. számú melléklet az önkormányzat tulajdonában lévő lakások és nem lakás céljára szolgáló helyiségek bérletéről és elidegenítéséről szóló 48/2010. (XII.14.) számú önkormányzati rendelethez:
 ,

Szociális bírálati rendszer
A szociális helyzet alapján bérbeadásra kerülő lakások igénylői az alábbi szociális bírálati rendszer szerint kerülnek a lakásigénylési nyilvántartásba.

1) Gyermekek száma (közös háztartásban élő kiskorú, vagy nappali tagozaton tanulói/hallgatói jogviszonnyal nagykorú gyermek):

· 1-2 gyermek esetén gyermekenként 5 pont

· 3 vagy több gyermek esetén gyermekenként 10 pont

· E pont alapján legfeljebb 50 pont adható

2) Lakásigénylő vagy együttköltöző családtag tartós betegsége, illetve súlyos fogyatékosságára tekintettel:

· Személyenként 10 pont

3)
Lakásigénylő vagy együttköltöző családtag állami gondozott státusza:

· Személyenként: 10 pont

4) Lakhatás körülményei:

· Albérletben lakik: 10 pont



- Regisztrált hajléktalan: 15 pont
· Családtagként lakik: 5 pont



- Szívességi lakáshasználó: 5 pont

5) Jövedelmi viszonyok:

a)
Egyedül élő, valamint gyermekét illetve gyermekeit egyedül nevelő szülő vagy más törvényes képviselő esetében, amennyiben a háztartás összes, a Kérelem benyújtását megelőző 6 hónap havi nettó átlagjövedelméből számított egy főre jutó havi nettó jövedelme

aa)
a nyugdíjminimumot nem haladja meg: 40 pont

ab)
a nyugdíjminimumot meghaladja, de a nyugdíjminimum 150 %-át nem haladja meg: 30 pont

ac)
a nyugdíjminimum 150 %-át meghaladja, de a nyugdíjminimum 250 %-át nem haladja meg: 20 pont

ad)
a nyugdíjminimum 250 %-át meghaladja, de a nyugdíjminimum 350 %-át nem haladja meg: 10 pont

b) 
Az a) pont alá nem tartozó esetekben, amennyiben a háztartás összes, a Kérelem benyújtását megelőző 6 hónap havi nettó átlagjövedelméből számított egy főre jutó havi nettó jövedelme 

ba) 
a nyugdíjminimumot nem haladja meg: 30 pont

bb)
a nyugdíjminimumot meghaladja, de a nyugdíjminimum 150 %-át nem haladja meg: 20 pont

bc) 
a nyugdíjminimum 150 %-át meghaladja, de a nyugdíjminimum 250 %-át nem haladja meg: 10 pont

� Módosította a 22/2011. (VII. 7.) önkormányzati rendelet, hatályos 2011. július 8. napjától


� Módosította a 66/2012. (XII. 21.) önkormányzati rendelet, hatályos 2013. január 1. napjától

